**Utorak, 31.03., Njemački jezik, Meine Schulsachen (2.)**

Dobar dan, draga djeco!

Za početak ćemo danas uraditi kviz (sličan onome od prije, ono je bilo za probu) kako bi provjerili što ste naučili u prošloj lekciji.

Ponavljam: Kviz ćete uraditi na računalu ili laptopu, u Google tražilici ćete upisati socrative student- kad se otvori u room name upišite SANJA656 (pazite velikim tiskanim slovima, bez razmaka), zatim pritisnite join, upišite svoje ime ( Magdalena J. , Marin B. i sl) i pritisnite done. Počnite rješavati kviz. Pažljivo proučite pitanja. Kad uradite kviz, vidjet ćete rješenja i objašnjenje zašto je to tako. Svi trebate uraditi ovaj kviz. Kviz nije za ocjenu, ali će meni doći vaši rezultati i ja ću ih upisati u e-dnevnik. To će mi biti pokazatelj, kako ste savladali ovo gradivo. Možete više puta pokušati, dok ne dođete do boljeg rezultata, naravno, upisujem najbolji rezultat. Kviz će biti otvoren do četvrtka ujutro. Obavezno upišite svoje ime. Čini mi se da ga prošli put neki nisu uradili. Ako treba neka vam roditelji pomognu otvoriti kviz, ali ga samostalno riješite.

Ako bude nekih problema oko otvaranja kviza, možete me kontaktirat.

Sad nastavljamo sa lekcijom **Meine Schulsachen**!

Otvorite udžbenik, str. 60. ponovite riječi. Nadam se da ste ih naučili izgovarati pomoću CD-a. U knjizi, imate 4 stupca, muški ,ženski i srednji rod.

Zadnji stupac (die) je množina: zwei Bücher, drei Hefte,…. Dakle , određeni član za imenice u množini je die, a ein/eine ne postoji u množini.

U njemačkom jeziku, ne postoji zajedničko pravilo za tvorbu množine, neke imenice kao što vidite u ovom stupcu dobivaju nastavak -e, neke -n, neke Umlaut(prijeglas)-Bücher, neke -s, a neke ništa. Dakle, kako bi to donekle zapamtili, usporedite imenice u jednini i množini i zaključite koji nastavak dobivaju, i koje spadaju u istu grupu (npr. nastavak-e)

Za vježbu ćete uraditi zadatke iz radne bilježnice, str. 47. , 2. zadatak-dopuni slova koja nedostaju, 3. zadatak -prepiši riječi iz 2. zadatka u tablicu, pazi na rod imenice i 9. zadatak na 50. stranici-dopuni oblik imenica za množinu!

Napomena: Možda ovo izgleda predugo ili previše, ali dajem vam detaljna uputstva, kako bi vama bilo lakše.

Lijep pozdrav, vaša učiteljica!